Pattijoki (taajama)

Pattijoki on kaupunginosa Raahen kaupungissa. Kaupunginosa sijaitsee valtatien 8 läheisyydessä, noin 5 kilometriä kaupungin keskustasta itään. Kaupunginosa oli aiemmin vuoden 2003 alussa lakkautetun Pattijoen kunnan keskus. Pattijoen kirkonkylä sijaitsee kaupunginosassa, joka on osa Raahen keskustaajamaa.

Pattijoella sijaitsee muun muassa vuonna 1912 rakennettu kirkko ja vuonna 1988 rakennettu vesitorni. Kaupunginosan halki virtaa Perämereen laskeva Pattijoki. 

Kulttuurihistoriallisesti kirkko ja lähiympäristö ovat valtakunnallisesti arvokasta aluetta. Alueella sijaitsee mm. vuosina 1896–1897 rakennettu Pattijoen silta. Yksiaukkoinen kiviholvisilta ja joen rantamaisema on valtakunnallinen suojelukohde. 
Kiviholvisillan kautta kulkeva tie on osa kulttuurihistoriallisesti merkittävää Pohjanmaan rantatietä.

Lähteet

Pattijoen kylät
Suomen kirkonkylät
Pohjois-Pohjanmaan maakunnan entiset taajamat
Raahen kaupunginosat